Ændret anvendelse af anlægsmidler vedrørende fire nye boliger på 
[adresse] i Hadsten 
Sagsfremstilling 
145.     Ændret anvendelse af anlægsmidler vedrørende fire nye boliger på [adresse] i 
Hadsten - Åbent 
  
  
SAGENS INDHOLD 
I forbindelse med Budget 2014-17 blev der afsat rådighedsbeløb til finansiering af fire nye boliger i botilbuddet 
[adresse] 26C og 28A i Hadsten. De fire boliger skulle etableres således, at der skete en sammenbygning af 
[adresse] 26C og [adresse] 
  
Baggrunden for forslaget om etablering af fire nye boliger var et øget pres på ventelisten på handicapområdet. 
Herudover vurderede Social og Sundhed, at der var en række andre positive effekter, fx forbedret sikkerhed for 
nattevagterne, øget tryghed og service for borgerne, mere fleksibel udnyttelse af boligerne i [adresse] 26C samt 
større fagligt fællesskab mellem de to små personalegrupper. 
  
[adresse] 26C og 28A ejes af Favrskov Boligselskab. Boligselskabet blev etableret 1. januar 2012 ved 
sammenlægning af de selvejende boliginstitutioner Boligselskabet Hadsten I, Boligselskabet Hadsten II, 
Boligselskabet Hinnerup, Boligselskabet Hinneruphøj og Boligselskabet Ellehus. 
  
Opførelsen af de fire nye boliger skulle i givet fald have været finansieret af Favrskov Boligselskab via almen 
boliglovgivningen. Favrskov Kommunes udgifter til byggeriet ville alene andrage grundkapitalindskud på 10 % 
svarende til 576.000 kr. Som delvis finansiering besluttede Byrådet at frasælge et kommunalt jordstykke, som en del 
af sammenbygningen skulle opføres på med en netto salgsindtægt på 126.000 kr., hvorefter Favrskov Kommunes 
nettoudgift ville have været 450.000 kr. 
  
VURDERING 
Siden Social og Sundhed fremsatte forslag om etablering af fire nye boliger på [adresse], er der sket en udvikling 
i presset på ventelisten i nedadgående retning til det pågældende tilbud.  
  
Den primære årsag til dette er de tidligere ældreboliger i [adresse] i Hadsten, som blev taget i brug af Handicap
og Psykiatri i efteråret 2011. Boligerne i Hvedevænget er målrettet handicappede borgere, som modtager bostøtte i 
varierende omfang. I 2011 var der kun to beboere, men siden er antallet øget markant til de nuværende 16 beboere. 
 
Byråd 
26. august 2014 
Sagsnr. 710-2012-
140226 
Dok.nr. 710-2014-
187115 
Sagsbehandler 
DPGILA 
  
Tidl. politisk behandling 
  
Forventet sagsgang 
SS-U, ØK, BY 
Lovgrundlag 
  
Ibrugtagningen af Hvedevænget har været en del af strategien på området for at leve op til den faglige platform om at
være mest muligt i eget liv som følge af udviklingsplanen vedtaget af Byrådet 30. oktober 2012 og er samtidig en del 
af planen for at nedbringe budgetpresset på det specialiserede socialområde. 
  
Forslaget om sammenbygningen af [adresse] 26C og 28A var endvidere begrundet i ønsket om at skabe tryghed 
for personalet, der arbejder om natten. På daværende tidspunkt var der to nattevagter til stede til de 47 beboere. 
Nattevagterne havde behov for at bevæge sig mellem de fire selvstændigt liggende huse på [adresse], 26B, 
26C og 28A. Situationen er nu, at der er tre nattevagter til stede, idet den nuværende beboergruppe har mærkbart 
højere støttebehov i nattetimerne. Endvidere har ledelse og medarbejdere arbejdet med teamudvikling, 
arbejdsgangsbeskrivelser for færdsel mellem husene og brug af nødkald og telefoner for at højne sikkerheden. 
Behovet for bygningsmæssige justeringer med henblik på øget tryghed er derfor mindsket betydeligt. 
  
På baggrund af en samlet vurdering foreslår Social og Sundhed, at de fire ekstra boliger på [adresse] ikke 
etableres. 
  
INDDRAGELSE/KOMMUNIKATION 
Bestyrelsen for Favrskov Boligselskab har været inddraget i processen. 
  
ØKONOMISKE KONSEKVENSER 
I forbindelse med Byrådets behandling af sagen vedrørende den manglende finansiering af 3. etape af 
Aktivitetscenter Naturværket 25. marts 2014, blev der fundet kompenserende besparelser på fælleskontoen i 
Handicap og Psykiatris decentraliseringsaftale. Samtidig besluttede Byrådet, at Social og Sundhed i forbindelse 
med budgetopfølgningerne i 2014 skulle vurdere, om besparelser på andre anlægsprojekter kunne erstatte den 
manglende finansiering på 961.000 kr. inden for Handicap og Psykiatris budget.  
  
Med henvisning hertil forslår Social og Sundhed, at rådighedsbeløbet på 450.000 kr. til finansiering af de fire boliger 
på [adresse] i stedet anvendes til finansiering af Aktivitetscenter Naturværket. Det foreslås samtidig, at de 
450.000 kr. af den oprindelige finansiering af tilbygningen til Naturværket tilbageføres til fælleskontoen i Handicap og 
Psykiatris decentraliseringsaftale. 
  
INDSTILLING 
Social- og sundhedsdirektøren indstiller til Byrådet: 
  
1.    At der ikke etableres fire nye boliger i botilbuddet [adresse] 26C og 28A. 
2.    At det afsatte rådighedsbeløb på i alt 450.000 kr. til finansiering af de fire boliger på [adresse] anvendes til 
finansiering af tilbygningen til Aktivitetscenter Naturværket, og at et tilsvarende beløb tilbageføres til 
decentraliseringsaftalens fælleskonto.  
3.    At der af den oprindelige finansiering af tilbygningen til Aktivitetscenter Naturværket tilbageføres 450.000 kr. til 
fælleskontoen i Handicap og Psykiatris decentraliseringsaftale. 
  
BESLUTNING 
  
Social- og Sundhedsudvalget, 11. august 2014: 
Fraværende: Ingen 
  
Ad 1: Indstilles godkendt. 
Ad 2: Indstilles godkendt. 
Ad 3: Indstilles godkendt. 
  
Økonomiudvalget, 19. august 2014: 
Fraværende: Ingen 
  
Indstilles godkendt. 
  
  
  
Byråd, 26. august 2014: 
Fraværende: Tim Pedersen 
  
Godkendt. 
